**ZAPISNIK**

s **4. sjednice** Gradskog vijeća Grada Makarske,

održane **10. prosinca 2021.** godine

u gradskoj vijećnici

***(tonski zapisnik sjednice je dostupan na www.makarska.hr)***

Početak u 09.00 sati.

Tajnica Gradskog vijeća Grada Makarske Lara Rakušić Ivanković konstatirala kako je temeljem elektronske prijave utvrđen kvorum te da je na sjednici nazočno 15 od 15 vijećnika kao i da je održavanje sjednice pravovaljano.

 **Sjednici nazočni vijećnici:**

1. Gordana Muhtić
2. Marina Puharić
3. Jakov Lovreta
4. Frane Filipeti
5. Tina Međurečan
6. Jurica Klarić
7. Jakša Jurasović
8. Jure Brkan
9. Marko Raos
10. Marko Ožić-Bebek
11. Miro Mucić
12. Joze Vranješ
13. Ivana Miočević Franić
14. Petar Kelvišer
15. Stjepan Zelić

 **Ostali nazočni:**

 1. Zoran Paunović, gradonačelnik Grada Makarske

 2. Antonia Radić Brkan, zamjenica gradonačelnika Grada Makarske

 3. Lara Rakušić Ivanković, tajnica Gradskog vijeća Grada Makarske

 4. Matko Lovreta, pročelnik Upravnog odjela za komunalne djelatnosti

 5. Dražen Kuzmanić, pročelnik Upravnog odjela za društvene djelatnosti

 6. Tonći Batinić, viši stručni suradnik u Uredu gradonačelnika

 7. Bojan Mileta, savjetnik za evidenciju gradske imovine i zastupanje Grada

 8. Tonka Aljinović Gojak, ovlašteni sudski vještak

 9. Tamara Batinić Čulav, viša stručna suradnica u Uredu gradonačelnika

 10. Nela Franić, predsjednica Odbora za dodjelu priznanja i naziva ulica i trgova

 11. Anela Židić, ravnateljica JU Dječji vrtić „Biokovsko zvonce“ Makarska

 12. Joško Kosović, ravnatelj JU Gradski sportski centar Makarska

 13. Ivan Kotarac, direktor Stambeno gospodarstvo Makarska d.o.o.

 14. Ivan Rašić, direktor Makarska obala d.o.o.

 15. Željko Bagarić, direktor Makarski komunalac d.o.o.

**Predstavnici medija:** RMR, HRT-Damir Ravlić, *Cropix* - Ivo Ravlić, TV *Jadran* – Studio Pašalić.

 Predsjednica Gradskog vijeća Gordana Muhtić je na temelju čl. 82. Poslovnika o radu Gradskog vijeća Grada Makarske konstatirala da je sjednici nazočna većina vijećnika.

Himna „Lijepa naša domovino“

**Vijećnik Miro Mucić** je ispred Kluba vijećnika HDZ-a predložio da se održi minuta šutnje s obzirom da je današnji dan godišnjica smrti prvog hrvatskog predsjednika dr. Franje Tuđmana.

**Predsjednica Gradskog vijeća Grada Makarske Gordana Muhtić** se složila s prijedlogom vijećnika i pozvala vijećnike da odaju počast minutom šutnje prvom hrvatskom predsjedniku.

Na temelju članka 70. Poslovnika o radu Gradskog vijeća Grada Makarske predsjednica Gradskog vijeća Grada Makarske je otvorila sat predviđen za vijećnička pitanja.

**Predsjednica Gradskog vijeća Grada Makarske Gordana Muhtić,** postavlja pitanje:

1. Moje pitanje je usmjereno prema gradonačelniku i voljela bih da nam kaže zapravo što se događa s vrtićem na Zelenki, kako idu radovi i u kojoj fazi se trenutačno nalazimo?

**Gradonačelnik Grada Makarske Zoran Paunović**, odgovara na postavljeno pitanje:

1. Što se tiče izvođenja radova cijeli postupak od starta prate određeni izazovi no neću se sad vraćat na prošlost. Trenutno objektivno najveću prepreku predstavlja globalna kriza koja dovodi do nedostatka određenih sirovina, prekida lanaca opskrbe i s druge strane događa se naravno što smo svi svjesni poskupljenje cijene određenih materijala na svjetskom tržištu. Mi uskoro očekujemo početak pregovora o povećanju i cijena i produljenju rokova izgradnje, sve sukladno naravno zaključku Vlade od 30.09. i uputama od strane Hrvatske gospodarske komore. U međuvremenu se dogodio i nesretni slučaj preminula je osoba koja je bila ključan dio nadzornog tima. Uglavnom za sada svi nastali problemi se rješavaju. Zatražena je nova dinamika izgradnje i završetka radova. Rok za završetak će se produžiti, naravno zbog opravdanih razloga kašnjenja. Iniciran je i projekt opremanja vrtića. Kakao budu tekli radovi mi ćemo pravovremeno obavještavat javnost o tome.

**Vijećnica Tina Međurečan**, postavlja pitanje:

1. Moje pitanje odnosi se na projekt „Pokreni me“ te me zanima možete li mi reći da li su odabrani projekti koji su i odobreni u toj kampanji?

**Gradonačelnik Grada Makarske Zoran Paunović**, odgovara na postavljeno pitanje:

1. Naime ja sam posebno ponosan na ovaj projekt participativnog buđetiranja „Pokreni se kvart po tvom“. Posebno sam ponosan iz razloga što smo kao gradska uprava jako dobro odradili cijeli taj proces. Činjenica je da su građani jako dobro reagirali, veliki broj njih se odazvao, sudjelovao je u cjelokupnom procesu i na neki način možemo reći da je preuzeo kvartove u svoje ruke. Primili smo preko 270 prijedloga. U drugoj fazi koja je prošli tjedan završila, u drugoj fazi znači na javnim tribinama izglasani su projekti. Ti projekti su objavljeni na stranicama Grada i evo ja sam zapravo jako sretan kako je projekt prošao. Očekujem da ćemo s istim projektom možda čak i u nešto većim iznosima jer do sada je u ovoj godini predviđeno 1.000.000,00 kuna za projekt participativno buđetiranje, ja se nadam da ćemo u sljedećim godinama isto tako povećavati te iznose, ne puno ali u nekakvom iznosu da.

**Vijećnik Frane Filipeti,** postavlja pitanje:

1. Moje pitanje se odnosi na Turističku zajednicu, namijenjeno je gradonačelniku, zanima me kada će se raspisati natječaj za direktora Turističke zajednice?

**Gradonačelnik Grada Makarske Zoran Paunović**, odgovara na postavljeno pitanje:

1. Pa evo mogu vas i javnost izvijestiti da se Turističko vijeće sastalo prije dva dana, 08. prosinca, sve je proteklo u najboljem redu. Usvojen je rebalans godišnjeg plana za 2021. kao i prijedlog godišnjeg plana za 2022. godinu. Zakazan je datum održavanja Skupštine Turističke zajednice, mislim da je 19.12. će bit i vjerujem da će se prihvatit svi prijedlozi Turističkog vijeća. U ovom trenutku ono što stvarno mogu sa zadovoljstvom reći da su financije Turističke zajednice stabilizirane, vraćeni su svi dugovi, na računu je dovoljno sredstava za normalno funkcioniranje Ureda do sljedeće sezone a natječaj za novoga direktora odnosno direktoricu predviđen je početkom godine.

**Vijećnik Petar Kelvišer,** postavlja pitanja:

Ja bih prije nego što postavim pitanje morao reći da nisam dobio pisani odgovor gradonačelnika na moja dva pitanja s prošle sjednice, pa bih mogao, ne znam je li to ide pod zapisnik ili.

**Predsjednica Gradskog vijeća Grada Makarske Gordana Muhtić,** odgovara:

Na tabletu ako ste ulazili pod zapisnik imate odgovor vezan za prijevoz a drugo pitanje pošto se odnosilo prije svega na činjenicu da ste spomenuli da smo u predizborno vrijeme imali nekakvu najavu akcijskog plana pa šta smo u tom pogledu napravili to nije bilo smisla da vam odgovaramo u pisanom obliku ali gradonačelnik može nešto nadodati ako hoće pored ovih vaših sadašnjih pitanja.

**Vijećnik Petar Kelvišer,** nastavlja s postavljanjem pitanja:

Ja se ispričavam nisam vidio da postoji u elektronskom ovoj e-sjednici. Ok, dobro ja ću to pogledat pa ako budem imao neka pitanja kroz sljedeće rasprave.

1. Hoće li Grad poduzeti išta vezano za uklanjanje arhitektonskih barijera koje osobama s invaliditetom otežavaju pristup javnim objektima u našem gradu, između ostalog i zgradi u kojoj se trenutno nalazimo? Ako da kada?
2. Planira li Grad iskoristiti zapušteni objekt nekadašnjeg odmarališta u Ulici Ivana Gundulića koji mu je država dala na korištenje? Naime u mandatu prošle vlasti u cilju iskorištavanja ovog objekta napravljen je idejni projekt za izgradnju svojevrsnog Centra za kreativne ideje koji je bivši gradonačelnik odbio realizirati. Dakle planira li aktualna vlast privesti ovaj objekt javno-društvenoj ili nekoj drugoj svrsi ili ćemo i dalje gledati kako se on urušava?
3. U video prilogu Makarske televizije koja je popratila jednu od tribina u sklopu projekta „Kvart po tvom“ zabilježena je gradonačelniče vaša izjava u kojoj kažete da treba ukinuti mjesne odbore. Javnost je podijeljena oko toga jeste li mislili ozbiljno ili je to bila samo šala. Dakle možete li nam reći što ste zapravo mislili, odnosno što znači ta vaša izjava?

**Gradonačelnik Grada Makarske Zoran Paunović**, odgovara na postavljena pitanja:

1. Evo vezano za prvo pitanje koje se tiče uklanjanja barijera za osobe s invaliditetom također pretpostavljam ovo šta ste rekli vezano za Grad Makarsku dakle samu zgradu Grada, činjenica je da je tu ja mislim i krenuto za vrijeme bivše vlasti da se izađe u susret, međutim taj projekt nije do kraja realiziran. Mi ćemo, mislim mogu evo sad za javnost reć da ćemo krenut u tom smjeru da ćemo, mislim svi novi projekti koji se rade, sve nove zgrade koje se rade moraju bit prilagođene zakonski osobama s invaliditetom, o tome ćemo svakako voditi računa ali ne mogu sad u ovome trenutku reć konkretno datum i kad ćemo određene projekte razvijat ali definitivno imamo, izuzetno smo osjetljivi za osobe s invaliditetom i mislim da ćemo u budućnosti to i pokazat kroz svoj rad.
2. Da to je projekt koji je prijavljen na EU fondove, odnosno bit će prijavljen na EU fondove. Projektna dokumentacija, mislim možda možemo o tome malo više i govoriti u ponedjeljak kada bude proračun. Projektna dokumentacija će bit pripremljena. Mislimo se s time, dakle to je ono što ste rekli dodijeljeno je Gradu na korištenje od strane države i mora se stavit u svrhu ali to ćemo raditi u sljedećih možda dvi do 3 godine. Bit ćete isto tako pravovremeno obaviješteni o tome.
3. Što se tiče trećeg pitanja izjava da treba ukinuti mjesne odbore. Pa evo ja iskreno otvoreno to je moja izjava i to je moj nekakav stav ukoliko mjesni odbori ne budu funkcionirali kako ja mislim da bi trebali funkcionirat ili kako bi po nekakvim uzusima lokalne uprave trebali funkcionirati. Ako su nam mjesni odbori svrha sami sebi gdje će iz nekog razloga bit potpuno pasivni, gdje informacije neće dolazit do gradske vlasti onda ne vidim koji je smisao. Mjesni odbori imaju svoju funkciju na raspršenim velikim područjima tipa evo ne znam Grad Ploče gdje ima jako više, unutar Grada Ploče ima općina koje su udaljene po nekoliko kilometara. Provedba samih izbora za mjesne odbore koštaju jako puno Grad. Ako će to bit kažem samo način da evo potrošimo novac a nemamo feedback od strane mjesnih odbora onda po meni to nema smisla. Mi smo evo s ovim projektom participativnog buđetiranja uspjeli oživiti mjesne odbore. Uspjeli smo pokrenuti ljude, ja vjerujem da će u sljedeće tri do četiri godine mjesni odbori u gradu Makarskoj pokazati svoju svrhu. U protivnom ja ne vidim razloga zašto ne bi formirali samo dva mjesna odbora, jedan Veliko Brdo drugi grad Makarska, dakle sve je to na jednom mjestu nema smisla, ukoliko stvarno nije učinkovito onda po meni nema smisla da trošimo i bacamo gradski javni novac na te stvari.

**Predsjednica Gradskog vijeća Grada Makarske Gordana Muhtić,** odgovara na postavljeno pitanje:

1. Ali činjenica je da su sad bili novi izbori da su formirani od sedam mjesnih odbora formirano je i konstituirano šest i nadamo se da će zaista njihov rad, svih odbora, biti toliko uspješan da će ćemo za četiri godine ipak moći reći da su postigli svoju svrhu jer proteklih osam godina nažalost to nije bilo tako.

**Vijećnik Petar Kelvišer,** komentar odgovora:

1. Samo treće pitanje ja bih savjetovao i zamolio gradsku upravu, ne gradsku upravu nego gradsku vlast pošto SDP ima većinu u mjesnim odborima da zaista se potrude osnažiti, educirati i pomoći tim ljudima koji su u vijećima da zaista rade svoj posao i onda tek nakon toga će se moć vidjeti da li su oni sami sebi svrha ili nisu. Postoje različite edukacije koje mogu pomoći ljudima u jačanju mjesne samouprave jer je to jedan način na koji se vrši demokratizacija društva. Eto ako treba neka pomoć tu sam.

**Predsjednica Gradskog vijeća Grada Makarske Gordana Muhtić,** odgovara:

 Zahvaljujem i slažem se s vama i vjerujem da će zaista biti uspješan rad.

**Vijećnica Ivana Miočević Franić**, postavlja pitanja:

1. Prvo pitanje upućujem gradonačelniku. Zanima me kada će Grad Makarska potpisati kolektivni ugovor s Dječjim vrtićem „Biokovsko zvonce“ i hoćete li osnovicu plaće izjednačiti s osnovicom zaposlenika Grada? naime njihova osnovica trenutno iznosi 2.850,00 kuna dok je gradska 4.600,00, tek se prije godinu dana povećala sa 2.700,00 kuna koliko je iznosila punih 20 godina. Koeficijenti su doduše malo veći i na taj način su se kompenzirale preniske plaće. Prosječna plaća odgajatelja u Makarskoj iznosi 5.000,00 do 5.500,00 kuna dok većina domaćica ima minimalnu plaću, znači govorimo o iznosu od nekakvih 3.500,00, 3.600,00, 3.700,00 kuna što je stvarno sramotno i neprihvatljivo. Znači sad nastranu niske plaće odgojiteljica koje se hitno trebaju podignuti, plaće domaćica za težak fizički rad uz pomoć koju pružaju odgojiteljicama oko brige o djeci su ispod svake prihvatljive razine i po meni su glavna sramota našega grada, odnosno pokazatelj kako gradska uprava vodi računa o zaposlenicima ustanove čiji je osnivač. Znači pitanje je kada ćete potpisati kolektivni ugovor, jer znam da ste u pregovorima, i hoćete li povisiti odnosno izjednačiti osnovicu plaće s osnovicom zaposlenika Grada?
2. Molim da mi odgovorite s kojim predstavnicima tvrtke Aminess d.d., koji su novi vlasnici Romane d.d., ste vodili razgovore ili pregovore da mi date imena? Drugo pitanje isto je vezano za tvrtku Aminess, je li Osejava odnosno Platno bilo predmetom razgovora između vas i tvrtke Aminess d.d.?
3. Treće pitanje se tiče nelegalnog nasipavanja građevinskog otpada. Što ste poduzeli po pitanju nelegalnog nasipavanja građevinskog otpada na Vepricu i oko Kuka? Jesu li navedene lokacije zavedene u očevidnik sakupljača i oporabitelja kod nadležnog županijskog tijela? Prema Zakonu o gospodarenju otpadom jedinica lokalne samouprave je zadužena za brigu oko zbrinjavanja otpada. S obzirom da slika govori tisuću riječi ja sam donijela ovdje fotografiju da pogledate kako to na Vepricu izgleda, imam i još nekoliko lokacija pa možete slobodno u pauzi pogledat. Mislim da je ovo neprihvatljivo za Makarsku i za jedan turistički grad da građevinari i obrtnici koje vrše radove iskopa na ulazu u grad na zelenim površinama bacaju zemlju. Molim vas odgovorite mi na pitanje što ćete poduzeti po tom pitanju?

**Predsjednica Gradskog vijeća Grada Makarske Gordana Muhtić,** odgovara na postavljeno pitanje:

1. Evo samo da vam ja dam odgovor na pitanje još ja kao oporbena vijećnica na početku prošle godine sam upravo ovo tadašnjoj gradskoj upravi slala pitanje, prijavljivala više lokacija i dobivala informacije o tome da su već tada redari izlazili na teren, zabilježili su nekoliko prijava i bilo je čak i navodno uputa prema inspekcijama. Tako da evo ja vam mogu odmah kazat da sam i ja to ranije već radila ali evo sad će pretpostavljam gradonačelnik moći nešto detaljnije reći o svemu pojedinačno.

**Gradonačelnik Grada Makarske Zoran Paunović**, odgovara na postavljena pitanja:

1. Što se tiče kolektivnog ugovora sa vrtićima vidim da ste dobro obaviješteni. Pregovori su u tijeku. Nama su vrtići od samog početka od kada smo pristupili, od kad smo stupili na dužnost prioritet, znamo za problem koji je dugo godina bivša gradska vlast jednostavno bacala pod tepih. Mi smo odmah krenuli u komunikaciju sa vrtićem, sa ravnateljicom vrtića. Vrtići sami po sebi, njihove odgajateljice, cijeli sustav vrtića mislim da je to standard svakog modernog grada, jednostavno svaka osoba, svako dijete mora imat pravo na vrtić. Vidit ćete možda je adekvatnije da ovaj odgovor oko usklađivanja plaće sa osnovicom možda da se dotaknemo u vrijeme usvajanja proračuna. Vi ćete vidjeti da smo u proračunu mi već predvidjeli određena sredstva i da se dinamika tog usklađivanja osnovice vrtića zajedno sa osnovicom Grada će se odvijati u tri godine. Dakle neće se dogoditi odmah. U prvoj godini smo predvidjeli određeno povećanje, u drugoj godini još veće povećanje, u trećoj godini očekujemo da će se u potpunosti iznivelirati plaće djelatnika u vrtiću sa plaćama djelatnika u Gradu Makarskoj. Vi morate znat da na nama jedna velika investicija, dakle radi se o gradnji novoga vrtića. Dakle to je jedan projekt koji se provlači kroz, ovo je sad treća gradska uprava koja vodi taj projekt otpočetka tako da ja vjerujem da ćemo mi to uspješno završiti i da će nam to dati jedan novi, potpuno jednu novu sliku modernog grada za potrebe svakog pojedinog djeteta ili roditelja. Kad se sklopi kolektivni ugovor o tome ćemo pravodobno obavijestiti javnost, sad smo u pregovorima.
2. Što se tiče odgovora na pitanje broj dva. Dakle Aminess, da vodili smo razgovore. Nismo vodili nikakve pregovore, nemamo tu šta pregovorat, odradili smo inicijalne razgovore. Prisutna je bila gospođa Zrinka Bokulić ona je voditeljica uprave, predsjednica uprave Aminessa. Tako da evo to je odgovor na vaše pitanje. Nismo razgovarali o nikakvom Platnu o nikakvim sportskim terenima. Mislim da ste vi bili na toj sjednici kad smo donijeli odluku da se Platno stavlja van snage tako da ne znam odakle i zašto te glasine uopće dolaze.
3. Treće pitanje evo ne znam, to je Goga mislim odgovorila. Službe vjerujem da djeluju dalje po inerciji, dakle na način na koji su prijavljivani građevinski otpad, sve te nelegalne deponiji, redari su izašli na teren i postupci se vjerujem dalje vode.

**Predsjednica Gradskog vijeća Grada Makarske Gordana Muhtić,** odgovara na postavljeno pitanje:

Provjerit će se svi detalji vezano za taj slučaj.

**Vijećnica Ivana Miočević Franić**, komentar odgovora:

Hvala vam na odgovorima. Molim da mi odgovor na treće pitanje dostavite u pisanom obliku. Radi se o zaista velikom problemu i po mom mišljenju iživljavanja nad prirodom i gradnje terena za nekakve buduće investicije, ne možemo zatvarati oči pred tim. Molim odgovor u pisanom obliku.

**Vijećnica Marina Puharić**, postavlja pitanje:

1. Imam pitanje za gradonačelnika. Čujemo različite informacije vezane za kuću Sunce pa bih molila da nam se da prava informacija i uvid u trenutnu situaciju vezano za taj projekt.

**Gradonačelnik Grada Makarske Zoran Paunović**, odgovara na postavljeno pitanje:

1. Vezano za kuću Sunce ja sam još u lipnju bio na sastanku kod ministrice Tramišak koja je jasno rekla da se njeno ministarstvo pozitivno očitovalo po pitanju svih dodatnih sredstava i daljnje postupanje je u nadležnosti drugoga ministarstva, odnosno Ministarstva rada, mirovinskog sustava, obitelji i socijalne politike. Od tada od tog sastanka mi smo evo do danas, mogu se pohvalit na neki način da smo nakon dugogodišnjeg zapleta da je izdana građevinska dozvola koja je sada već i pravomoćna tako da što se Grada tiče nema više nikakvih zapreka da se realizira projekt kuće Sunca. Ja planiram svakako odraditi sastanak u Ministarstvu rada kako bih se informirao o statusu raspoloživih sredstava po natječaju za koje je projekt prijavljen. Naravno ovom prilikom izjavljujem da ću učiniti sve što je u nadležnosti Grada da realizacija tog projekta više ne nailazi na nikakve prepreke i da kuća Sunca bude izgrađena što prije na zadovoljstvo naših najranjivijih skupina a i na ponos svih naših građana grada Makarske. to je divan projekt, intenzitet potpore je 70%, odnosno nekakvih 12.000.000,00 kuna bespovratnih sredstava se očekuje a ukupna investicija je otprilike 17.000.000,00 kuna.

**Vijećnik Jure Brkan,** postavlja pitanja:

Prvo da izrazim nezadovoljstvo što niste omogućili mojim kolegama vijećnicima ovdje nazočnim doktoru Marku Ožiću-Bebeku, Marku Raosu, Jozi Vranješu i Miru Muciću da postave vijećnička pitanja. Znači ponašate se autokratski, suzbijate pravo govora od prvog dana od prvog momenta kad ste preuzeli vođenje ovoga časnoga Gradskog vijeća i to u kontinuitetu pravite do dana današnjeg, šta će bit u budućnosti bojim se.

1. Prvo pitanje za gradonačelnika. Koliko je Grad Makarska ima novca na računu sa datumom 01.12.? jednostavno pitanje, on to ima na mobitelu, on to može odgovorit odmah, 01.12. koliko je Grad imao na računu?
2. Nakon što ste sramotno ukinuli demografsku mjeru koju smo mi bili uveli još 2018. godine, a to je da smo davali potporu roditeljima djece vrtićke dobi od prve do treće godine 1.000,00 kuna mjesečno, vi ste nakon toga odradili jednu populističku mjeru kojom ste rekli da ćete davati po 1.700,00 kuna mjesečno svim, svoj onoj djeci koja nisu ostala upisana u vrtiću. E sada građani pitaju a i ja u njihovo ime postavljam vama pitanje zbog čega su dobijali jedno rješenje da i je odobreno a onda pslje ste to isto rješenje poništavali. Je li to istina, je li vi uzimate novac nazad od te djece?
3. Treće moje pitanje isto dolazi od građana a i od mene kao političara i gradskog vijećnika. Poštovani gospodine gradonačelniče da li možda mediji ili građani vrše pritisak na vas zato što rendgen u Domu zdravlja ne radi već od osmog mjeseca? Da li itko na vas vrši pritisak što se uputnice za rendgenske preglede daju za Vrgorac, za Imotski i svugdje sve, samo ne za Makarsku? Da li itko vas to upita pa zašto je to tako, radite li išta na tome? Evo to je moje pitanje da li netko na vas vrši pritisak zbog toga što rendgen ne radi?

Da bi gospođa predsjednica Gradskog vijeća bila zadovoljna imam još 30 sekundi za postavljanje pitanja pa stoga ću to iskoristiti da kažem što se tiče dječjeg vrtića i pregovora sa sindikatom dječjih vrtića, oni su otpočeti još u mome mandatu. Otpočelo ih je Upravno vijeće dječjeg vrtića sa sindikatom. I mene isto tako zanima kakvo će biti rješenje tih pregovora. Molim odgovor na tri pitanja.

**Predsjednica Gradskog vijeća Grada Makarske Gordana Muhtić,** odgovara na postavljeno pitanje:

Zahvaljujem na pitanjima, pritom ste se držali propisanog Poslovnika. Naime na sjednici 01. listopada 2021. godine kada je usvojen novi Poslovnik člankom 70. je zapravo propisano da se vijećnik prijavljuje za postavljanje pitanja predsjedniku Gradskog vijeća u vremenu s početkom 30 minuta prije zakazanog početka sjednice do zaključno 10 minuta prije zakazanog početzka sjednice. Ja sam ovdje u dvorani bila u 08.15 sati upravo radi te situacije, zato sam se ja na prvu prijavila, moje kolege su redom došle. Kolege koje su kasnile, kolega Jurica nije se prijavio za vijećnička pitanja. Gospođa Ivana i Pero su došli više u roku propisanom, obadvoje su se prijavili. Vi ste došli točno u 08 i 55 minuta, ja sam vam rekla da ste zakasnili i da nije u redu da pustim vas sve ali sam vas pustila. Bila sam spremna to učiniti i gospodinu Marku Ožiću-Bebeku koji je ušao sa vama, međutim on je rekao da to ne želi, ostali nisu se niti izrazili želju a kolega Vranješ je ušao u dvoranu iza 09.00 sati. Mislim da sam se potpuno držala Poslovnika, vi sami znate koliko je taj akt propisan i kako je sve jasno i tako ćemo danas i glasat elektronskim putem isto kako je Poslovnikom propisano, nadam se da će sve biti u redu.

**Gradonačelnik Grada Makarske Zoran Paunović**, odgovara na postavljena pitanja:

1. Znači na prvo pitanje koliko je stanje na svim novčanim računima ja mislim da sam vam to odgovorio i kad ste postavili pitanje preko facebooka ali evo koristim sad priliku kad ste ga postavili službeno u Gradskom vijeću čisto da vam objasnim da stanje na računu nije pokazatelj pravog stanja stvari. Ono što je istina da ste nam ostavili sustav u rasulu, da su nama računi dolazili neko vrijeme bez reda, bez plana. Grad ima svoj proračun i on to mora zakonski ispoštovat, mora zakonski funkcionirat. Što za Grad znači trenutno stanje na računu? Ja ne znam da se vama to vjerojatno printalo na papir, ovo kao što ste rekli mi smo uveli Internet bankarstvo i na taj način smo napravili uštedu za Grad u nekoliko tisuća kuna. Ali evo ako baš želite možemo odmah provjeriti koliko je stanje na računu 50.144.000,00 kuna. Pa kažem vi ste nam ostavili sustav u rasulu, računi su nastavili dolazit.

**Predsjednica Gradskog vijeća Grada Makarske Gordana Muhtić,** upozorava na red na sjednici:

Nećemo se prepirat bez mikrofona, molim vas da se držimo reda. Gradonačelniče ignorirajte upute iz klupa izvolite dalje odgovorite na preostala dva pitanja.

**Gradonačelnik Grada Makarske Zoran Paunović**, nastavlja odgovarat na postavljena pitanja:

1. Što se tiče pitanja broj dva, dakle govorimo o mjeri koja je donesena na Gradskom vijeću amandmanom 1.700,00 kuna za svu djecu koja ostvaruju uvjete upisa a nisu upisani u dječji vrtić i ovo što ste rekli da se šuška je istina. Dakle dogodilo se da su greškom službenika pušteni novci na račun gdje nisu smjeli bit pušteni, mislim da je došlo između ostalog do greške u komunikaciji između ravnateljice vrtića i između naše službe. Ja sam naložio da se provede interna istraga i odgovorni će bit kažnjeni. Što se tiče novca samo da nadopunim drugo pitanje, dakle novci koji su isplaćeni korisnicima neće se uzimat nazad niti su uzeti nazad.

**Predsjednica Gradskog vijeća Grada Makarske Gordana Muhtić,** postavlja upit:

 Da li netko vrši na vas pritisak?

**Gradonačelnik Grada Makarske Zoran Paunović**, nastavlja odgovarat na postavljena pitanja:

1. Pa medijski da. Dosta mediji zovu, pitaju. Dakle mi imamo otvorenu komunikaciju sa medijima, održavamo redovito brifinge. Doduše mediji su se brzo navikli na našu otvorenost i onda neću reći da koriste ali doslovno nama dolaze pitanja na dnevnoj razini. Pitanja od strane medija, naša PR služba donekle uspijeva kanalizirat sva ta pitanja. Nekakav stav koji sam ja evo čuo od medija da smo puno otvoreniji za medijsku komunikaciju nego što ste to bili vi.

**Predsjednica Gradskog vijeća Grada Makarske Gordana Muhtić,** odgovara na postavljeno pitanje:

Ako je pitanje da li smo zadovoljni sa stanjem u Domu zdravlja Splitsko-dalmatinske županije mislim da to jednoglasno možemo reći da nismo.

**Gradonačelnik Grada Makarske Zoran Paunović**, nastavlja odgovarat na postavljena pitanja:

Pitanje je bilo da li vrše pritisak? Mislim govorim vam ja na dnevnoj razini dobivam po tri, četiri, pet pitanja.

**Predsjednica Gradskog vijeća Grada Makarske Gordana Muhtić,** upozorava na red na sjednici:

 Gradonačelniče molim vas nemojte odgovarati na pitanja iz klupe koji nisu dobili riječ.

**Vijećnik Jure Brkan,** komentar odgovora:

1. Nimalo nisam zadovoljan odgovorima osim što sam konačno dobio odgovor da na računu Grada Makarske postoji 50.000.000,00 kuna. Ako je sistem koji je bio u rasulu naslijedio sadašnji gradonačelnik onda tada ne bi bilo 50.000.000,00 kuna na računu, bilo bi mu kao što je bilo meni 287.000,00 kuna, neisplaćenih plaća i obaveza preko glave.
2. Pitanje što se tiče demografske mjere i ovoga zbog čega je dao 1.700,00 putem rješenja a onda istih tih 1.700,00 kuna putem rješenja poništio i oduzeo roditeljima djece vrtićke dobi i on će na to odgovorit da će on to riješit kažnjavanjem to samo opisuje njegov karakter i koliko mu je stalo do tih građana koji koriste tu mjeru.
3. Treće moje pitanje da li se vrši medijski pritisak? Ja sam to pitao jer ja taj medijski pritisak kao građanin, kao gradski vijećnik nigdje nisam vidio. On kaže sad da se vrši, znači ja mogu samo njemu vjerovat jer di bi on nas lagao.

**Predsjednica Gradskog vijeća Grada Makarske Gordana Muhtić,** odgovara na komentar:

Pa oporba obično smatra da pritisak na poziciju treba biti jači, pozicija obično smatra da opozicija ih tlači, tako da eto tu smo negdje na više pitanju percepcije nego što je stvarne istine.

Nakon aktualnog sata, a u skladu s člankom 74. Poslovnika o radu Gradskog vijeća Grada Makarske, predsjednica Gradskog vijeća Grada Makarske je predložila sljedeći:

**Dnevni red**

1. Prijedlog Zapisnika s 3. sjednice Gradskog vijeća Grada Makarske održane 01. listopada 2021. godine;
2. Prijedlog Odluke o ustrojstvu i djelokrugu upravnih tijela Grada Makarske;
3. Prijedlog Odluke o gradskim porezima Grada Makarske;
4. Prijedlog Odluke o privremenoj zabrani izvođenja građevinskih radova na području Grada Makarske za 2022. godinu;
5. Prijedlog Odluke o davanju suglasnosti gradonačelniku za sklapanje Sudske nagodbe između Grada Makarske i Romana d.o.o.;
6. Prijedlog Odluke o socijalnoj skrbi Grada Makarske;
7. Prijedlog Odluke o imenovanju ravnateljice Dječjeg vrtića „Biokovsko zvonce“ Makarska;
8. Prijedlog Odluke o stavljanju izvan snage Odluke o izdvajanju HNK Zmaj Makarska iz financijskih sredstava Zajednice sportskih udruga Grada Makarske;
9. Prijedlog Zaključka o davanju suglasnosti Gradonačelniku Grada Makarske za sklapanje ugovora o javnoj nabavi – (komunalna oprema);
10. Prijedlog Zaključka o davanju suglasnosti na Izvješće o radu Javne ustanove Gradski sportski centar Makarska za 2020. godinu.;
11. Prijedlog Zaključka o davanju suglasnosti na Izvješće o radu Dječjeg vrtića „Biokovsko zvonce“ Makarska;
12. Prijedlog Zaključka o davanju suglasnosti na Izvješće o poslovanju Stambenog gospodarstva Makarska d.o.o. za 2020. godinu;
13. Prijedlog Zaključka o davanju suglasnosti na Izvješće o poslovanju Makarskog komunalca d.o.o. za 2020. godinu;
14. Prijedlog Zaključka o davanju suglasnosti na Izvješće o poslovanju društva Makarska obala d.o.o. za 2020. godinu;
15. Prijedlog Rješenja o imenovanju članova Odbora za gospodarski razvoj, prostorno planiranje i promet;
16. Prijedlog Rješenja o imenovanju članova Odbora za društvene aktivnosti i ekologiju;
17. Prijedlog Rješenja o imenovanju članova Odbora za javni red i mir i prigovore i pritužbe građana;
18. Prijedlog Rješenja o izmjeni i dopuni Rješenja o određivanju naziva ulica i trgova u gradu Makarska;

**Predsjednica Gradskog vijeća Gordana Muhtić** je predložila nadopunu dnevnog reda i uvrštavanje dodatnih točaka:

1. Prijedlog za imenovanje člana Mandatnog povjerenstva
2. Prijedlog za imenovanje članova Odbora za međugradsku suradnju
3. Prijedlog za imenovanje članova Odbora za dodjelu priznanja i nazive ulica i trgova
4. Prijedlog za imenovanje člana Odbora za financije i proračun
5. Prijedlog za imenovanje člana Odbora za statutarno-pravna pitanja

 **Vijećnica Ivana Miočević Franić** je izrazila primjedbu na nadopunu dnevnog reda s obzirom da je kako je kazala već i u pozivu za 4. sjednicu gradskog vijeća predloženi dnevni red bio izrazito obiman i vijećnicima je potrebno više vremena od 5 dana za pripremu za kvalitetno sudjelovanje na sjednici.

**Predsjednica Gradskog vijeća Grada Makarske Gordana Muhtić** je odgovorila na primjedbu vijećnice kazavši kako se radi o dopuni dnevnog reda točkama o kojima je već ranije raspravljao Odbor za izbor i imenovanja Gradskog vijeća Grada Makarske kojeg je i sama vijećnica članica i kako se radi o tehničkim točkama za koje nije potrebna posebna priprema obzirom da su već na Odboru usuglašene.

**Predsjednica Gradskog vijeća Grada Makarske Gordana Muhtić** je nakon završetka rasprave o dnevnom redu predložila nakon nadopuna sljedeći:

**Dnevni red**

1. Prijedlog Zapisnika s 3. sjednice Gradskog vijeća Grada Makarske održane 01. listopada 2021. godine;
2. Prijedlog Odluke o ustrojstvu i djelokrugu upravnih tijela Grada Makarske;
3. Prijedlog Odluke o gradskim porezima Grada Makarske;
4. Prijedlog Odluke o privremenoj zabrani izvođenja građevinskih radova na području Grada Makarske za 2022. godinu;
5. Prijedlog Odluke o davanju suglasnosti gradonačelniku za sklapanje Sudske nagodbe između Grada Makarske i Romana d.o.o.;
6. Prijedlog Odluke o socijalnoj skrbi Grada Makarske;
7. Prijedlog Odluke o imenovanju ravnateljice Dječjeg vrtića „Biokovsko zvonce“ Makarska;
8. Prijedlog Odluke o stavljanju izvan snage Odluke o izdvajanju HNK Zmaj Makarska iz financijskih sredstava Zajednice sportskih udruga Grada Makarske;
9. Prijedlog Zaključka o davanju suglasnosti Gradonačelniku Grada Makarske za sklapanje ugovora o javnoj nabavi – (komunalna oprema);
10. Prijedlog Zaključka o davanju suglasnosti na Izvješće o radu Javne ustanove Gradski sportski centar Makarska za 2020. godinu.;
11. Prijedlog Zaključka o davanju suglasnosti na Izvješće o radu Dječjeg vrtića „Biokovsko zvonce“ Makarska;
12. Prijedlog Zaključka o davanju suglasnosti na Izvješće o poslovanju Stambenog gospodarstva Makarska d.o.o. za 2020. godinu;
13. Prijedlog Zaključka o davanju suglasnosti na Izvješće o poslovanju Makarskog komunalca d.o.o. za 2020. godinu;
14. Prijedlog Zaključka o davanju suglasnosti na Izvješće o poslovanju društva Makarska obala d.o.o. za 2020. godinu;
15. Prijedlog Rješenja o izmjeni i dopuni Rješenja o određivanju naziva ulica i trgova u gradu Makarska;
16. Prijedlog Rješenja o imenovanju članova Odbora za gospodarski razvoj, prostorno planiranje i promet;
17. Prijedlog Rješenja o imenovanju članova Odbora za društvene aktivnosti i ekologiju;
18. Prijedlog Rješenja o imenovanju članova Odbora za javni red i mir i prigovore i pritužbe građana;
19. Prijedlog za imenovanje člana Mandatnog povjerenstva
20. Prijedlog za imenovanje članova Odbora za međugradsku suradnju
21. Prijedlog za imenovanje članova Odbora za dodjelu priznanja i nazive ulica i trgova
22. Prijedlog za imenovanje člana Odbora za financije i proračun
23. Prijedlog za imenovanje člana Odbora za statutarno-pravna pitanja

*Ovako predloženi dnevni red kojeg su sastavni dio i predložene nadopun je usvojen jednoglasno sa 15 (petnaest) glasova ZA.*

1. **Prijedlog Zapisnika sa 3. sjednice Gradskog vijeća Grada Makarske održane 01. listopada 2021. godine**

U raspravi je sudjelovala vijećnica **Ivana Miočević Franić** koja je kazala kako nije dobila odgovor na pitanje s prošle sjednice Gradskog vijeća. Na primjedbu je odgovorila **predsjednica Gradskog vijeća Grada Makarske Gordana Muhtić** koja je odgovorila kako ni sama nije zadovoljna brzinom odgovora gradskih službi.

**Vijećnik Joze Vranješ** koji je kazao kako je gradonačelnik na 3. sjednici Gradskog vijeća potvrdio da će odgovorit pismeno na njegova postavljena pitanja a sada vidi da odgovori nisu sastavni dio zapisnika.

**Predsjednica Gradskog vijeća Grada Makarske Gordana Muhtić** je odgovorila kako je dio odgovora koji su pripremljeni postavljen u program e-sjednice a ono što nije odgovoreno će biti odgovoreno.

**Vijećnik Petar Kelvišer** je kazao kako je dobio pola odgovora na svoje drugo pitanje postavljeno na sjednici ali nije dobio odgovor na prvo pitanje.

S obzirom da više nije bilo prijavljenih za raspravu predsjednica Gradskog vijeća Grada Makarske je prijedlog Zapisnika sa 3. sjednice Gradskog vijeća Grada Makarske održane 01. listopada 2021. godine bez izmjena stavila na glasovanje.

*Zapisnik sa 3. sjednice Gradskog vijeća Grada Makarske održane 01. listopada 2021. godine je usvojen s 10 (deset) glasova ZA, 1 (jednim) glasom PROTIV i 4 (četiri) SUZDRŽANA glasa.*

1. **Prijedlog Odluke o ustrojstvu Gradske uprave Grada Makarske**

Uvodno obrazloženje prijedloga Odluke o ustrojstvu Gradske Uprave Grada Makarske je dao **gradonačelnik Grada Makarske Zoran Paunović.**

**Predsjednica Gradskog vijeća Grada Makarske Gordana Muhtić** je u ime predlagatelja predložila sljedeće amandmane na prijedlog Odluke o ustrojstvu Gradske uprave Grada Makarske:

**AMANDMAN 1.**

Članak 4. mijenja se i glasi:

1. *Upravna tijela su:*
2. *Upravni odjel za opće poslove i imovinu Grada,*
3. *Upravni odjel za financije, proračun i naplatu potraživanja,*
4. *Upravni odjel za razvoj Grada, unutar kojega je ustrojen Odsjek za prometno i komunalno redarstvo,*
5. *Upravni odjel za javne potrebe i društvene djelatnosti.*

**AMANDMAN 2.**

Članak 21. mijenja se i glasi:

1. *Danom stupanja na snagu ove odluke ukidaju se Ured gradonačelnika, Upravni odjel za društvene djelatnosti, Upravni odjel za prostorno uređenje i graditeljstvo, Upravni odjel za komunalne djelatnosti i Upravni odjel za financije i proračun.*
2. *Upravni odjel za opće poslove i imovinu grada koji se ustrojava ovom Odlukom preuzima poslove ukinutog Ureda gradonačelnika, te dio poslova ukinutog Odjela za komunalnu djelatnost, koji se odnose na vođenje evidencije i brigu o imovini Grada.*
3. *Upravni odjel za financije, proračun i naplatu potraživanja koji se ustrojava ovom Odlukom preuzima poslove ukinutog Upravnog odjela za proračun i financije.*
4. *Upravni odjel za razvoj Grada koji se ustrojava ovom Odlukom preuzima poslove ukinutog Upravnog odjela za prostorno uređenje i graditeljstvo, te poslove ukinutog Odjela za komunalnu djelatnost, osim onih poslova koji se odnose na vođenje evidencije i brigu o imovini Grada,*
5. *Upravni odjel za javne potrebe i društvene djelatnosti koji se ustrojava ovom Odlukom preuzima poslove ukinutog Upravnog odjela za društvene djelatnosti.*

**AMANDAMAN 3.**

U članku 27. stavak 2. iza riječi na snagu briše se crta i dodaju riječi:

 *„stupa na snagu 01. siječnja 2022. godine.“*

**Predsjednica Gradskog vijeća Grada Makarske Gordana Muhtić** je kazala kako su ovo amandmani predlagatelja koji postaju sastavni dio predložene Odluke o ustrojstvu Gradske uprave Grada Makarske.

U ime Kluba vijećnika HDZ-a u raspravi je sudjelovao **vijećnik Jure Brkan.**

U ime Kluba vijećnika SDP Makarska – Stjepan Zelić u raspravi je sudjelovala **predsjednica Gradskog vijeća Grada Makarske Gordana Muhtić.**

U pojedinačnoj raspravi je sudjelovao **vijećnik Marko Ožić-Bebek** kojemu su na izlaganje u raspravi odgovorili **predsjednica Gradskog vijeća Grada Makarske Gordana Muhtić** i **gradonačelnik Grada Makarske Zoran Paunović.** Vijećnik je dao komentar odgovora.

**Vijećnik Petar Kelvišer** je sudjelovao u pojedinačnoj raspravi.

**Vijećnik Joze Vranješ** je sudjelovao u pojedinačnoj raspravi a na raspravu mu je replicirao **vijećnik Jure Brkan.** Vijećnik je odgovorio na repliku.

**Vijećnica Ivana Miočević Franić** je sudjelovala u pojedinačnoj raspravi. **Vijećnik Petar Kelvišer** je replicirao na izlaganje vijećnika Joze Vranješa.

**Vijećnik Jure Brkan** je sudjelovao u pojedinačnoj raspravi.

**Predsjednica Gradskog vijeća Grada Makarske Gordana Muhtić** je sudjelovala u raspravi i u ime Kluba vijećnika SDP Makarska - Stjepan Zelić predložila sljedeće:

**AMANDMAN 1.**

U članku 5. stavak 2. točka 8. na kraju se dodaju riječi:

 *„drugih organizacijskih oblika mladih i onih usmjerenih na rad s mladima“*

Na izlaganje je replicirala **vijećnica Ivana Miočević Franić** a **predsjednica Gradskog vijeća Grada Makarske Gordana Muhtić** je odgovorila na repliku.

**Vijećnik Marko Ožić-Bebek** je replicirao na izlaganje i predložio da se ustroji samo jedan odjel. **Gradonačelnik Grada Makarske Zoran Paunović** je odgovorio na izlaganje vijećnika.

Predsjednica Gradskog vijeća Grada Makarske je prijedlog Odluke o ustrojstvu Gradske uprave Grada Makarske koje su sastavni dio i predloženi amandmani koje prihvaća predlagatelj stavila na glasovanje.

*Odluka o ustrojstvu Gradske uprave Grada Makarske koje su sastavni dio i amandmani je usvojena s 10 (deset) glasova ZA i 5 (pet) SUZDRŽANIH glasova.*

1. **Prijedlog Odluke o gradskim porezima Grada Makarske**

Uvodno obrazloženje prijedloga Odluke o gradskim porezima Grada Makarske dao je **pročelnik Upravnog odjela za komunalne djelatnosti Matko Lovreta.**

U ime Kluba vijećnika HDZ-a u raspravi je sudjelovao **vijećnik Jure Brkan** kojemu je na izlaganje odgovorio **pročelnik Upravnog odjela za komunalne djelatnosti Matko Lovreta.**

U ime Kluba vijećnika SDP Makarska – Stjepan Zelić u raspravi je sudjelovao **vijećnik Frane Filipeti.**

U pojedinačnoj raspravi su sudjelovali **vijećnici Petar Kelvišer**  i **Marko Ožić-Bebek.**

S obzirom da za raspravu nije bilo više prijavljenih vijećnika predsjednica Gradskog vijeća Grada Makarske je prijedlog Odluke o gradskim porezima stavila na glasovanje.

*Odluka o gradskim porezima je usvojena jednoglasno sa 15 (petnaest) glasova ZA.*

1. **Prijedlog Odluke o privremenoj zabrani izvođenja građevinskih radova na području Grada Makarske za 2022. godinu**

Uvodno obrazloženje prijedloga Odluke o privremenoj zabrani izvođenja građevinskih radova na području Grada Makarske za 2022. godinu dao je **pročelnik** **Upravnog odjela za komunalne djelatnosti Matko Lovreta.**

U ime Kluba vijećnika HDZ-a u raspravi je sudjelovao **vijećnik Marko Ožić-Bebek** kojemu je na izlaganje odgovorio **gradonačelnik Grada Makarske Zoran Paunović.**

**Vijećnica Ivana Miočević Franić** je sudjelovala u pojedinačnoj raspravi a na izlaganje joj je replicirao vijećnik Jure Brkan. Vijećnica je odgovorila na repliku i predložila da se u rokovima prije ograničenja radova kako se predlaže u odluci bar ograniči vrijeme izvođenja radova u ranim jutarnjim satima zbog turista. Na izlaganje vijećnice su odgovorili **predsjednica Gradskog vijeća Grada Makarske Gordana Muhtić,** **pročelnik Upravnog odjela za komunalne djelatnosti Matko Lovreta i gradonačelnik Grada Makarske Zoran Paunović** koji su pojasnili kako se navedeno ograničenje započinjanja radova u jutarnjim satima može urediti Odlukom o komunalnom redu naknadno. **Vijećnik Marko Ožić-Bebek** je replicirao na izlaganje a **vijećnica Ivana Miočević Franić** je odgovorila na repliku. **Predsjednica Gradskog vijeća Grada Makarske Gordana Muhtić** je odgovorila na izlaganje vijećnice.

**Vijećnik Joze Vranješ, vijećnik Miro Mucić i vijećnik Jure Brkan** su sudjelovali u pojedinačnoj raspravi, a na izlaganja vijećnika u raspravi je odgovorio **gradonačelnik Grada Makarske Zoran Paunović.**

S obzirom da za raspravu nije bilo više prijavljenih vijećnika predsjednica Gradskog vijeća Grada Makarske je prijedlog Odluke o privremenoj zabrani izvođenja građevinskih radova na području Grada Makarske za 2022. godinu stavila na glasovanje.

*Odluka o privremenoj zabrani izvođenja građevinskih radova na području Grada Makarske za 2022. godinu je usvojena sa 8 (osam) glasova ZA, 4 (četiri) glasa PROTIV i 3 (tri) SUZDRŽANA glasa.*

Nakon stanke tajnica Gradskog vijeća Grada Makarske Lara Rakušić Ivanković kako je temeljem elektronske prijave utvrđen kvorum te da je na sjednici nazočno 12 od 15 vijećnika kao i da je nastavak održavanja sjednice pravovaljan.

1. **Prijedlog Odluke o davanju suglasnosti gradonačelniku za sklapanje Sudske nagodbe između Grada Makarske i Romana d.o.o.**

Uvodno obrazloženje prijedloga Odluke o davanju suglasnosti gradonačelniku za sklapanje Sudske nagodbe između Grada Makarske i Romana d.o.o. dao je **savjetnik za evidenciju gradske imovine i zastupanje Grada Bojan Mileta.**

**Predsjednica Gradskog vijeća Grada Makarske Gordana Muhtić** je zatražila dodatno pojašnjenje koje je dao **savjetnik za evidenciju gradske imovine i zastupanje Grada Bojan Mileta.**

U ime Kluba vijećnika HDZ-a u raspravi je sudjelovao **vijećnik Jure Brkan** kojemu je na izlaganje replicirala **predsjednica Gradskog vijeća Grada Makarske Gordana Muhtić.** Vijećnik je odgovorio na repliku. **Savjetnik za evidenciju gradske imovine i zastupanje Grada Bojan Mileta** je odgovorio na raspravu vijećnika. **Vijećnik Jure Brkan** je nakon odgovora postavio dodatni upit na koji su odgovorili **savjetnik za evidenciju gradske imovine i zastupanje Grada Bojan Mileta** i **predsjednica Gradskog vijeća Grada Makarske Gordana Muhtić. Vijećnica Ivana Miočević Franić** je replicirala na izlaganje **a vijećnik Jure Brkan** je odgovorio na repliku.

**Vijećnik Joze Vranješ** je sudjelovao u pojedinačnoj raspravi. Na izlaganje su mu odgovorili **predsjednica Gradskog vijeća Grada Makarska Gordana Muhtić** i **ovlašteni sudski vještak Tonka Aljinović Gojak.**

 **Vijećnik Marko Ožić-Bebek** je sudjelovao u pojedinačnoj raspravi.

**Vijećnica Ivana Miočević Franić** je sudjelovala u pojedinačnoj raspravi a na izlaganje su joj odgovorili **gradonačelnik Grada Makarske Zoran Paunović** i **ovlašteni sudski vještak Tonka Aljinović Gojak. Vijećnica Ivana Miočević Franić** je nastavila pojedinačnu raspravu a na izlaganje su joj odgovorili**ovlašteni sudski vještak Tonka Aljinović Gojak, savjetnik za evidenciju gradske imovine i zastupanje Grada Bojan Mileta, gradonačelnik Grada Makarske Zoran Paunović i predsjednica Gradskog vijeća Grada Makarska Gordana Muhtić,** nakon čega je vijećnica nastavila pojedinačnu raspravu. **Vijećnik Marko Ožić-Bebek** je replicirao na izlaganje a **vijećnica Ivana Miočević Franić** je odgovorila na repliku. Na izlaganja iz rasprave su odgovore dali **ovlašteni sudski vještak Tonka Aljinović Gojak i savjetnik za evidenciju gradske imovine i zastupanje Grada Bojan Mileta.**

S obzirom da za raspravu nije bilo više prijavljenih vijećnika predsjednica Gradskog vijeća Grada Makarske je prijedlog Odluke o davanju suglasnosti gradonačelniku za sklapanje Sudske nagodbe između Grada Makarske i Romana d.o.o. stavila na glasovanje.

*Odluka o davanju suglasnosti gradonačelniku za sklapanje Sudske nagodbe između Grada Makarske i Romana d.o.o.* *je usvojena sa 14 (četrnaest) glasova ZA i 1 (jednim) glasom PROTIV.*

1. **Prijedlog Odluke o socijalnoj skrbi Grada Makarske**

Uvodno obrazloženje prijedloga Odluke o socijalnoj skrbi Grada Makarske dao je **pročelnik Upravnog odjela za društvene djelatnosti Dražen Kuzmanić.**

U ime Kluba vijećnika SDP Makarska – Stjepan Zelić u raspravi je sudjelovala **vijećnica Marina Puharić.**

U ime Kluba vijećnika HDZ-a u raspravi je sudjelovao **vijećnik Miro Mucić.**

**Vijećnik Petar Kelvišer** je sudjelovao u pojedinačnoj raspravi a na izlaganje mu je odgovorila **predsjednica Gradskog vijeća Grada Makarske Gordana Muhtić** na što je vijećnik dao komentar.

**Vijećnica Ivana Miočević Franić** je sudjelovala u pojedinačnoj raspravi a na izlaganje joj je odgovorila **predsjednica Gradskog vijeća Grada Makarske Gordana Muhtić** i **gradonačelnik Grada Makarske Zoran Paunović.**

**Vijećnik Jure Brkan** je sudjelovao u pojedinačnoj raspravi na izlaganje mu je replicirala **vijećnica Marina Puharić,** a vijećnik je odgovorio na repliku. **Predsjednica Gradskog vijeća Grada Makarske Gordana Muhtić** je replicirala na izlaganje a **vijećnik Jure Brkan** je odgovorio na repliku.

**Predsjednica Gradskog vijeća Grada Makarske Gordana Muhtić** je pročitala amandman Kluba vijećnika HDZ-a koji je predao tijekom rasprave vijećnik Miro Mucić koji glasi:

 **AMANDMAN 1 Kluba vijećnika HDZ-a**

U članku 36. stavak 1. mijenja se i glasi:

*„Pravo na novčani poklon Grada Makarske za novorođeno dijete priznaje se roditeljima novorođenog djeteta, a iznosi 4.000,00 kuna za prvo, 6.000,00 kuna za drugo i 50.400,00 kuna (isplaćuje se u 36 obroka po 1.400,00 kuna mjesečno) za treće i svako sljedeće dijete u kućanstvu.“*

U ime predlagatelja **gradonačelnik Grada Makarske Zoran Paunović** ne prihvaća amandman 1 Kluba vijećnika HDZ-a.

**Predsjednica Gradskog vijeća Grada Makarske Gordana Muhtić** je stavila na glasovanje predloženi amandman 1 Kluba vijećnika HDZ-a.

*S 6 (šest) glasova ZA, 8 (osam) glasova PROTIV i 1 (jednim) SUZDRŽANIM glasom predloženi amandman 1 Kluba vijećnika HDZ-a nije usvojen.*

S obzirom da za raspravu nije bilo više prijavljenih vijećnika predsjednica Gradskog vijeća Grada Makarske je prijedlog Odluke o socijalnoj skrbi Grada Makarske stavila na glasovanje.

*Odluka o socijalnoj skrbi Grada Makarske je usvojena sa 10 (deset) glasova ZA i 5 (pet) SUZDRŽANIH glasova..*

1. **Prijedlog Odluke** **o imenovanju ravnateljice Dječjeg vrtića „Biokovsko zvonce“ Makarska**

Uvodno obrazloženje prijedloga Odluke o imenovanju ravnateljice Dječjeg vrtića „Biokovsko zvonce“ Makarska dao je **pročelnik Upravnog odjela za društvene djelatnosti Dražen Kuzmanić.**

U ime Kluba vijećnika HDZ-a u raspravi je sudjelovao **vijećnik Jure Brkan.**

U ime Kluba vijećnika SDP Makarska – Stjepan Zelić u raspravi je sudjelovala **predsjednica Gradskog vijeća Grada Makarske Gordana Muhtić.**

**Vijećnica Ivana Miočević Franić** je sudjelovala u pojedinačnoj raspravi.

**Vijećnik Joze Vranješ** je sudjelovao u pojedinačnoj raspravi.

**Vijećnik Petar Kelvišer** je sudjelovao u pojedinačnoj raspravi, na izlaganje mu je replicirao **vijećnik Jure Brkan** a vijećnik je odgovorio na repliku. **Vijećnica Tina Međurečan** je replicirala na izlaganje a **vijećnik Petar Kelvišer** je odgovorio na repliku. Na izlaganje vijećnika su odgovorili **predsjednica Gradskog vijeća Grada Makarske Gordana Muhtić** i **gradonačelnik Grada Makarske Zoran Paunović.**

**Vijećnik Jakša Jurasović** je sudjelovao u pojedinačnoj raspravi a replicirali su mu na izlaganje **vijećnik Joze Vranješ** i **vijećnica Ivana Miočević Franić.** Vijećnik je odgovorio na repliku.

**Vijećnik Marko Ožić-Bebek** je sudjelovao u pojedinačnoj raspravi a na izlaganje mu je odgovorila **predsjednica Gradskog vijeća Grada Makarske Gordana Muhtić. Vijećnica Ivana Miočević Franić** je replicirala na izlaganje a **vijećnik Marko Ožić-Bebek** je odgovorio na repliku.

**Vijećnik Jure Brkan** je sudjelovao u pojedinačnoj raspravi a na izlaganje mu je replicirao **vijećnik Joze Vranješ.** Na izlaganje vijećnika je odgovorila **predsjednica Gradskog vijeća Grada Makarske Gordana Muhtić. Vijećnik Jure Brkan** jeodgovorio na repliku vijećnika Joze Vranješa.

S obzirom da za raspravu nije bilo više prijavljenih vijećnika predsjednica Gradskog vijeća Grada Makarske je prijedlog Odluke o imenovanju ravnateljice Dječjeg vrtića „Biokovsko zvonce“ Makarska stavila na glasovanje.

*Odluka o imenovanju ravnateljice Dječjeg vrtića „Biokovsko zvonce“ Makarska je usvojena sa 9 (devet) glasova ZA, 2 (dva) glasa PROTIV i 4 (četiri) SUZDRŽANA glasa.*

Nakon stanke tajnica Gradskog vijeća Grada Makarske Lara Rakušić Ivanković kako je temeljem elektronske prijave utvrđen kvorum te da je na sjednici nazočno 13 od 15 vijećnika kao i da je nastavak održavanja sjednice pravovaljan.

1. **Prijedlog Odluke o stavljanju izvan snage Odluke o izdvajanju HNK Zmaj Makarska iz financijskih sredstava zajednice sportskih udruga Grada Makarske**

Uvodno obrazloženje prijedloga Odlukeo stavljanju izvan snage Odluke o izdvajanju HNK Zmaj Makarska iz financijskih sredstava zajednice sportskih udruga Grada Makarske dao je **pročelnik Upravnog odjela za društvene djelatnosti Dražen Kuzmanić.**

U ime Kluba vijećnika SDP Makarska – Stjepan Zelić u raspravi je sudjelovao **vijećnik Stjepan Zelić** kojemu je na izlaganje odgovorio **gradonačelnik Grada Makarske Zoran Paunović.**

U ime Kluba vijećnika HDZ-a u raspravi je sudjelovao **vijećnik Marko Ožić-Bebek** kojemu je na izlaganje odgovorio **gradonačelnik Grada Makarske Zoran Paunović** a replicirala**predsjednica Gradskog vijeća Grada Makarske Gordana Muhtić. Vijećnik Marko Ožić-Bebek** je odgovorio na repliku. **Vijećnik Jure Brkan** je replicirao na izlaganje a **vijećnik Marko Ožić-Bebek** odgovorio na repliku. Na izlaganje vijećnika su odgovorili **gradonačelnik Grada Makarske Zoran Paunović** i **predsjednica Gradskog vijeća Grada Makarske Gordana Muhtić** a **vijećnik Marko Ožić-Bebek** je dao komentar na odgovore. **Vijećnica Ivana Miočević Franić** je replicirala na izlaganje vijećnika.

**Vijećnica Tina Međurečan** je sudjelovala u pojedinačnoj raspravi a **vijećnik Miro Mucić** je replicirao na izlaganje vijećnice. Vijećnica je odgovorila na repliku. **Predsjednica Gradskog vijeća Grada Makarske Gordana Muhtić** je odgovorila na izlaganje vijećnice.

**Vijećnica Ivana Miočević Franić** je sudjelovala u pojedinačnoj raspravi, na izlaganje joj je odgovorio **gradonačelnik Grada Makarske Zoran Paunović.** Vijećnica je nastavila pojedinačnu raspravu a na izlaganje su joj odgovorili **gradonačelnik Grada Makarske Zoran Paunović** i**predsjednica Gradskog vijeća Grada Makarske Gordana Muhtić.**

U pojedinačnoj raspravi je sudjelovao **vijećnik Marko Ožić-Bebek.**

**Vijećnik Jure Brkan** je sudjelovao u pojedinačnoj raspravi a na izlaganje mu je odgovorila **predsjednica Gradskog vijeća Grada Makarske Gordana Muhtić.**

U pojedinačnoj raspravi je sudjelovao **vijećnik Petar Kelvišer.**

**Vijećnik Miro Mucić** je sudjelovao u pojedinačnoj raspravi a na izlaganje mu je odgovorio **gradonačelnik Grada Makarske Zoran Paunović.**

**Vijećnik Stjepan Zelić** je sudjelovao u pojedinačnoj raspravi a na izlaganje mu je replicirao **vijećnik Jure Brkan.** Vijećnik je odgovorio na repliku. **Vijećnik Marko Ožić-Bebek** je replicirao na izlaganje vijećnika a na repliku mu je odgovorila **predsjednica Gradskog vijeća Grada Makarske Gordana Muhtić.**

S obzirom da za raspravu nije bilo više prijavljenih vijećnika predsjednica Gradskog vijeća Grada Makarske je prijedlog Odlukeo stavljanju izvan snage Odluke o izdvajanju HNK Zmaj Makarska iz financijskih sredstava zajednice sportskih udruga Grada Makarske stavila na glasovanje.

*Odluka**o stavljanju izvan snage Odluke o izdvajanju HNK Zmaj Makarska iz financijskih sredstava zajednice sportskih udruga Grada Makarske je usvojena s 8 (osam) glasova ZA i 7 (sedam) glasova PROTIV.*

1. **Prijedlog** **Zaključka o davanju suglasnosti Gradonačelniku Grada Makarske za sklapanje ugovora o javnoj nabavi – (komunalna oprema)**

Uvodno obrazloženje prijedloga Zaključka o davanju suglasnosti Gradonačelniku Grada Makarske za sklapanje ugovora o javnoj nabavi – (komunalna oprema) dala je **predstojnica Ureda gradonačelnika Lara Rakušić Ivanković.**

U ime Kluba vijećnika HDZ-a u raspravi je sudjelovao **vijećnik Jure Brkan.**

U ime Kluba vijećnika SDP Makarska – Stjepan Zelić u raspravi je sudjelovala **predsjednica Gradskog vijeća Grada Makarske Gordana Muhtić.**

**Vijećnik Petar Kelvišer** je sudjelovao u pojedinačnoj raspravi a na izlaganje su mu odgovorili **viša stručna suradnica u Uredu gradonačelnika Tamara Batinić Čulav, predstojnica Ureda gradonačelnika Lara Rakušić Ivanković** i **predsjednica Gradskog vijeća Grada Makarske Gordana Muhtić.**

S obzirom da za raspravu nije bilo više prijavljenih vijećnika predsjednica Gradskog vijeća Grada Makarske je prijedlog Zaključka o davanju suglasnosti Gradonačelniku Grada Makarske za sklapanje ugovora o javnoj nabavi – (komunalna oprema) stavila na glasovanje.

*Zaključak o davanju suglasnosti Gradonačelniku Grada Makarske za sklapanje ugovora o javnoj nabavi – (komunalna oprema) je usvojen sa 13 (trinaest) glasova ZA i 2 (dva) SUZDRŽANA glasa.*

1. **Prijedlog** **Zaključka o davanju suglasnosti na Izvješće o radu Javne ustanove Gradski sportski centar Makarska za 2020. godinu**

Uvodno obrazloženje prijedloga Zaključka o davanju suglasnosti na Izvješće o radu Javne ustanove Gradski sportski centar Makarska za 2020. godinu je dao **ravnatelj Javne ustanove Gradski sportski centar Makarska Joško Kosović.**

U ime Kluba vijećnika SDP Makarska – Stjepan Zelić u raspravi je sudjelovala **vijećnica Marina Puharić.**

U ime Kluba vijećnika HDZ-a u raspravi je sudjelovao **vijećnik Jure Brkan.**

**Vijećnik Joze Vranješ** je sudjelovao u pojedinačnoj raspravi, na izlaganje mu je replicirao **vijećnik Jure Brkan** a vijećnik je odgovorio na repliku. **Vijećnik Marko Ožić-Bebek** je replicirao na izlaganje vijećnika. **Predsjednica Gradskog vijeća Grada Makarske Gordana Muhtić** je odgovorila na raspravu. **Vijećnik Joze Vranješ** je odgovorio na repliku vijećnika Marka Ožića-Bebeka.

**Gradonačelnik Grada Makarske Zoran Paunović** je odgovorio na raspravu vijećnika a na izlaganje su mu odgovorili **vijećnik Marko Ožić-Bebek** i **vijećnik Jure Brkan.**

**Vijećnik Miro Mucić** je sudjelovao u pojedinačnoj raspravi.

U pojedinačnoj raspravi je sudjelovao **vijećnik Petar Kelvišer** a na izlaganje mu je odgovorio **ravnatelj Javne ustanove Gradski sportski centar Makarska Joško Kosović.**

**Vijećnik Marko Ožić-Bebek** je sudjelovao u pojedinačnoj raspravi a na izlaganje mu je odgovorio **gradonačelnik Grada Makarske Zoran Paunović.** Vijećnik je dao komentar odgovora.

**Vijećnica Ivana Miočević Franić** je sudjelovala u pojedinačnoj raspravi a na izlaganje joj je odgovorio **ravnatelj Javne ustanove Gradski sportski centar Makarska Joško Kosović. Vijećnik Jure Brkan** je replicirao na izlaganje a **vijećnica Ivana Miočević Franić** mu je odgovorila na repliku.

S obzirom da za raspravu nije bilo više prijavljenih vijećnika predsjednica Gradskog vijeća Grada Makarske je prijedlog Zaključka o davanju suglasnosti na Izvješće o radu Javne ustanove Gradski sportski centar Makarska za 2020. godinu stavila na glasovanje.

*Zaključak o davanju suglasnosti na Izvješće o radu Javne ustanove Gradski sportski centar Makarska za 2020. godinu je usvojen jednoglasno sa 14 (četrnaest) glasova ZA.*

1. **Prijedlog Zaključka o davanju suglasnosti** **na Izvješće o radu Dječjeg vrtića “Biokovsko zvonce“ Makarska za 2020. godinu**

Uvodno obrazloženje prijedloga Zaključka o davanju suglasnosti na Izvješće o radu Dječjeg vrtića “Biokovsko zvonce“ Makarska za 2020. godinu je dala **ravnateljica Dječjeg vrtića „Biokovsko zvonce“ Makarska Anela Židić.**

U ime Kluba vijećnika HDZ-a u raspravi je sudjelovao **vijećnik Jure Brkan.**

U ime Kluba vijećnika SDP Makarska – Stjepan Zelić u raspravi je sudjelovala **predsjednica Gradskog vijeća Grada Makarske Gordana Muhtić.**

U pojedinačnoj raspravi je sudjelovala **vijećnica Ivana Miočević Franić** kojoj je na upite iz rasprave odgovorila **ravnateljica Dječjeg vrtića „Biokovsko zvonce“ Makarska Anela Židić.**

**Gradonačelnik Grada Makarske Zoran Paunović** je sudjelovao u raspravi a na upite iz rasprave mu je odgovorila **ravnateljica Dječjeg vrtića „Biokovsko zvonce“ Makarska Anela Židić.**

U pojedinačnoj raspravi je sudjelovao i **vijećnik Jure Brkan** kojemu je na izlaganje odgovorio **gradonačelnik Grada Makarske Zoran Paunović.**

**Vijećnik Marko Ožić-Bebek** i **vijećnik Miro Mucić** su sudjelovali u pojedinačnoj raspravi.

S obzirom da za raspravu nije bilo više prijavljenih vijećnika predsjednica Gradskog vijeća Grada Makarske je prijedlog Zaključka o davanju suglasnosti na Izvješće o radu Dječjeg vrtića “Biokovsko zvonce“ Makarska za 2020. godinu stavila na glasovanje.

*Zaključak o davanju suglasnosti na Izvješće o radu Dječjeg vrtića “Biokovsko zvonce“ Makarska za 2020. godinu je usvojen jednoglasno sa 13 (trinaest) glasova ZA.*

Nakon stanke tajnica Gradskog vijeća Grada Makarske Lara Rakušić Ivanković kako je temeljem elektronske prijave utvrđen kvorum te da je na sjednici nazočno 13 od 15 vijećnika kao i da je nastavak održavanja sjednice pravovaljan.

1. **Prijedlog Zaključka o davanju suglasnosti na Izvješće o poslovanju** **Stambenog gospodarstva Makarska d.o.o. za 2020. godinu**

Uvodno obrazloženje prijedloga Zaključka o davanju suglasnosti na Izvješće o poslovanju Stambenog gospodarstva Makarska d.o.o. za 2020. godinu je dao **direktor** **Stambenog gospodarstva Makarska d.o.o. Ivan Kotarac.**

U ime Kluba vijećnika SDP Makarska – Stjepan Zelić u raspravi je sudjelovao **vijećnik Jurica Klarić**.

U ime Kluba vijećnika HDZ-a u raspravi je sudjelovao **vijećnik Jure Brkan.**

U pojedinačnoj raspravi je sudjelovao **vijećnik Petar Kelvišer** kojemu je na upite iz rasprave odgovorio **direktor** **Stambenog gospodarstva Makarska d.o.o. Ivan Kotarac.**

**Vijećnik Miro Mucić** je sudjelovao u pojedinačnoj raspravi.

S obzirom da za raspravu nije bilo više prijavljenih vijećnika predsjednica Gradskog vijeća Grada Makarske je prijedlog Zaključka o davanju suglasnosti na Izvješće o poslovanju Stambenog gospodarstva Makarska d.o.o. za 2020. godinu stavila na glasovanje.

*Zaključak o davanju suglasnosti na Izvješće o poslovanju Stambenog gospodarstva Makarska d.o.o. za 2020. godinu je usvojen jednoglasno sa 13 (trinaest) glasova ZA.*

1. **Prijedlog Zaključka o davanju suglasnosti na Izvješće o poslovanju Makarskog komunalca d.o.o. za 2020. godinu**

Uvodno obrazloženje prijedloga Zaključka o davanju suglasnosti na Izvješće o poslovanju Makarskog komunalca d.o.o. za 2020. godinuje dao **direktor** **Makarskog komunalca d.o.o. Željko Bagarić.**

U ime Kluba vijećnika HDZ-a u raspravi je sudjelovao **vijećnik Marko Ožić-Bebek.**

U ime Kluba vijećnika SDP Makarska – Stjepan Zelić u raspravi je sudjelovao **vijećnik Frane Filipeti**.

**Vijećnica Ivana Miočević Franić** je sudjelovala u pojedinačnoj raspravi a na upite iz rasprave joj je odgovorio **direktor** **Makarskog komunalca d.o.o. Željko Bagarić.**

U pojedinačnoj raspravi je sudjelovao **vijećnik Petar Kelvišer** a na upite iz rasprave mu je odgovorio **direktor** **Makarskog komunalca d.o.o. Željko Bagarić.**

S obzirom da za raspravu nije bilo više prijavljenih vijećnika predsjednica Gradskog vijeća Grada Makarske je prijedlog Zaključka o davanju suglasnosti na Izvješće o poslovanju Makarskog komunalca d.o.o. za 2020. godinustavila na glasovanje.

*Zaključak o davanju suglasnosti na Izvješće o poslovanju Makarskog komunalca d.o.o. za 2020. godinu je usvojen sa 12 (dvanaest) glasova ZA i 1 (jednim) SUZDRŽANIM glasom.*

1. **Prijedlog** **Zaključka o davanju suglasnosti na Izvješće o poslovanju** **društva Makarska obala d.o.o. za 2020. godinu**

Uvodno obrazloženje prijedloga Zaključka o davanju suglasnosti na Izvješće o poslovanju društva Makarska obala d.o.o. za 2020. godinuje dao **direktor Makarska obala d.o.o. Ivan Rašić.**

U ime Kluba vijećnika SDP Makarska – Stjepan Zelić u raspravi je sudjelovala **vijećnica Tina Međurečan**.

U ime Kluba vijećnika HDZ-a u raspravi je sudjelovao **vijećnik Jure Brkan** kojemu je na izlaganje odgovorila **predsjednica Gradskog vijeća Grada Makarske Gordana Muhtić.**

U pojedinačnoj raspravi je sudjelovao **vijećnik Petar Kelvišer** kojemu je na izlaganje odgovorio **direktor** **Makarska obala d.o.o. Ivan Rašić.**

**Vijećnik Marko Ožić-Bebek** je sudjelovao u pojedinačnoj raspravi.

S obzirom na to da za raspravu nije bilo više prijavljenih vijećnika predsjednica Gradskog vijeća Grada Makarske je prijedlog Zaključka o davanju suglasnosti na Izvješće o poslovanju društva Makarska obala d.o.o. za 2020. godinustavila na glasovanje.

*Zaključak o davanju suglasnosti na Izvješće o poslovanju društva Makarska obala d.o.o. za 2020. godinu**je usvojen jednoglasno sa 13 (trinaest) glasova ZA.*

1. **Prijedlog Rješenja o izmjeni i dopuni Rješenja o određivanju naziva ulica i trgova u Gradu Makarska**

Uvodno obrazloženje prijedloga Rješenja o izmjeni i dopuni Rješenja o određivanju naziva ulica i trgova u Gradu Makarska je dala **predsjednica Odbora za dodjelu priznanja i nazive ulica i trgova Nela Franić.**

U ime Kluba vijećnika SDP Makarska – Stjepan Zelić u raspravi je sudjelovao **vijećnik Jurica Klarić.**

U ime Kluba vijećnika HDZ-a u raspravi je sudjelovao **vijećnik Marko Ožić-Bebek** kojemu je na izlaganje odgovorila **predsjednica Gradskog vijeća Grada Makarske Gordana Muhtić.**

S obzirom na to da za raspravu nije bilo više prijavljenih vijećnika predsjednica Gradskog vijeća Grada Makarske je prijedlog Rješenja o izmjeni i dopuni Rješenja o određivanju naziva ulica i trgova u Gradu Makarska stavila na glasovanje.

*Rješenje o izmjeni i dopuni Rješenja o određivanju naziva ulica i trgova u Gradu Makarska je usvojeno jednoglasno sa 11 (jedanaest) glasova ZA.*

1. **Prijedlog** **Rješenja o imenovanju članova Odbora za gospodarski razvoj, prostorno planiranje i promet**

**Predsjednica Gradskog vijeća Grada Makarske Gordana Muhtić** je predložila da se za točke dnevnog reda od točke 16. do zaključno točke 23. dnevnog reda 4. sjednice Gradskog vijeća Grada Makarske provede objedinjena rasprava, a potom pojedinačno glasuje za svaku i takav prijedlog stavila na glasovanje.

*Članovi Gradskog vijeća su jednoglasno s 13 (trinaest) glasova ZA usvojili prijedlog da se za točke dnevnog reda od točke 16. do zaključno točke 23. dnevnog reda 4. sjednice Gradskog vijeća Grada Makarske provede objedinjena rasprava, a potom pojedinačno glasuje za svaku.*

**Predsjednica Gradskog vijeća Grada Makarske Gordana Muhtić** je predložila da se za imenovanje članova odbora u koje se imenuju također glasuje objedinjeno za svaki odbor po točkama dnevnog reda s obzirom da su već ranije prije ove sjednice Gradskog vijeća na sjednici Odbora za izbor i imenovanje usuglašeni stavovi svih političkih opcija oko raspodjele mjesta u navedenim odborima i postignut konsenzus oko prijedloga koji su danas pred vijećnicima.

*Članovi Gradskog vijeća su jednoglasno s 13 (trinaest) glasova ZA usvojili prijedlog predsjednice Gradskog vijeća oko načina glasovanja za točke dnevnog reda od točke 16. do točke 23.*

Uvodno obrazloženje prijedloga za imenovanje po točkama dnevnog reda od 16. do 23. je dao **predsjednik Odbora za izbor i imenovanje Jakov Lovreta** koji je kazao:

1. kako su od predsjednika Gradskog odbora HDZ Makarska zaprimili prijedlog za imenovanje člana Odbora za gospodarski razvoj, prostorno planiranje i promet i to:
2. Joze Vranješ,potpisan od strane 5 vijećnika.
* kako su od Kluba vijećnika SDP Makarska-Stjepan Zelić zaprimili prijedlog za imenovanje članova Odbora za gospodarski razvoj, prostorno planiranje i promet i to:
1. Gordana Muhtić, predsjednica
2. Marina Puharić
3. Filipa Antunović, potpisan od strane 7 vijećnika.
* kako su od Nezavisne liste Osejava zaprimili prijedlog za imenovanje članice Odbora za gospodarski razvoj, prostorno planiranje i promet i to:
1. Ivana Miočević Franić, potpisan od koordinatorice NLO
2. kako su od predsjednika Gradskog odbora HDZ Makarska zaprimili prijedlog za imenovanje člana Odbora za društvene aktivnosti i ekologiju i to:
3. Jure Brkan,potpisan od strane 5 vijećnika.

* kako su od Kluba vijećnika SDP Makarska-Stjepan Zelić zaprimili prijedlog za imenovanje članova Odbora za društvene aktivnosti i ekologiju i to:
1. Stjepan Zelić, predsjednik
2. Jakša Jurasović
3. Ivana Tadić, potpisan od strane 7 vijećnika.
* kako su od Nezavisne liste Osejava zaprimili prijedlog za imenovanje člana Odbora za društvene aktivnosti i ekologiju i to:
1. Petar Kelvišer, potpisan od koordinatorice NLO
2. kako su od predsjednika Gradskog odbora HDZ Makarska zaprimili prijedlog za imenovanje člana Odbora za javni red i mir i prigovore i pritužbe građana i to:
3. Marko Raos,potpisan od strane 5 vijećnika.

* kako su od Kluba vijećnika SDP Makarska-Stjepan Zelić zaprimili prijedlog za imenovanje članova Odbora za javni red i mir i prigovore i pritužbe građana i to:
1. Jurica Klarić, predsjednik
2. Tina Međurečan
3. Leona Lendić Kovačević, potpisan od strane 7 vijećnika.
* kako su od Nezavisne liste Osejava zaprimili prijedlog za imenovanje članice Odbora za javni red i mir i prigovore i pritužbe građana i to:
1. Manuela Barbara Puharić, potpisan od koordinatorice NLO
2. kako su od predsjednika Gradskog odbora HDZ Makarska zaprimili prijedlog za imenovanje člana Mandatnog povjerenstva i to:
3. Marko Ožić-Bebek,potpisan od strane 5 vijećnika.
4. kako su od predsjednika Gradskog odbora HDZ Makarska zaprimili prijedlog za imenovanje članova Odbora za međugradsku suradnju i to:
5. Žarko Klapirić
6. Miro Mucić,potpisan od strane 5 vijećnika.
7. kako su od predsjednika Gradskog odbora HDZ Makarska zaprimili prijedlog za imenovanje članova Odbora za dodjelu priznanja i nazive ulica i trgova i to:
8. Nada Dropuljić
9. Neven Vranješ,potpisan od strane 5 vijećnika
10. kako su od predsjednika Gradskog odbora HDZ Makarska zaprimili prijedlog za imenovanje članice Odbora za financije i proračun i to:
11. Nikolina Radalj,potpisan od strane 5 vijećnika.

**Predsjednik Odbora za izbor i imenovanje Gradskog vijeća Jakov Lovreta** je kazao kakao je na sjednici Odbora usvojen jednoglasan stav s 5 (pet) glasova ZA svih članova Odbora da Gradsko vijeće Grada Makarske usvoji ovako zaprimljene prijedloge za članove i imenuje predložene osobe u predložena radna tijela Gradskog vijeća Grada Makarske što je vidljivo i iz Zapisnika 3. sjednice Odbora za izbor i imenovanje koji je vijećnicima Gradskog vijeća dostavljen.

**Predsjednik Odbora za izbor i imenovanje Gradskog vijeća Jakov Lovreta** je na kraju kazao kako je tokom današnje sjednice Gradskog vijeća Grada Makarske stigao i prijedlogpredsjednika Gradskog odbora HDZ Makarska za imenovanje člana Odbora za statutarno-pravna pitanja i to:

1. Marko Ožić-Bebek,potpisan od strane 5 vijećnika.

**Predsjednik Odbora za izbor i imenovanje Gradskog vijeća Grada Jakov Lovreta** je kazao kako je prijedlog uredan sukladno odredbama Poslovnika o radu Gradskog vijeća Grada Makarske i kako se radi o jedinom mjestu u radnim tijelima Gradskog vijeća Grada Makarske koje je ostalo nepopunjeno i predložio vijećnicima Gradskog vijeća Grada Makarske da prijedlog za imenovanje člana Odbora za statutarno-pravna pitanja usvoje čime će se omogućiti svim radnim tijelima rad u punom sastavu.

S obzirom na to da za raspravu nije bilo prijavljenih vijećnika predsjednica Gradskog vijeća Grada Makarske je prijedlog da se Gordana Muhtić izabere za predsjednicu Odbora za gospodarski razvoj, prostorno planiranje i promet, Joze Vranješ za člana Odbora za gospodarski razvoj, prostorno planiranje i promet i Marina Puharić, Filipa Antunović i Ivana Miočević Franić za članice Odbora za gospodarski razvoj, prostorno planiranje i promet stavila na glasovanje.

*Prijedlog Rješenja o imenovanju Gordane Muhtić za predsjednicu Odbora za gospodarski razvoj, prostorno planiranje i promet, Joze Vranješa za člana Odbora za gospodarski razvoj, prostorno planiranje i promet i Marine Puharić, Filipe Antunović i Ivane Miočević Franić za članice Odbora za gospodarski razvoj, prostorno planiranje i promet je usvojen jednoglasno sa 13 (trinaest) glasova ZA.*

1. **Prijedlog Rješenja o imenovanju članova Odbora za društvene aktivnosti i ekologiju**

S obzirom da je već pod točkom 16. dnevnog reda održana objedinjena rasprava i o ovoj točki dnevnog reda predsjednica Gradskog vijeća Grada Makarske je prijedlog da se Stjepana Zelića izabere za predsjednika Odbora za društvene aktivnosti i ekologiju, Juru Brkana, Jakšu Jurasovića i Petra Kelvišera za članove Odbora za društvene aktivnosti i ekologiju i Ivanu Tadić za članicu Odbora za društvene aktivnosti i ekologiju stavila na glasovanje.

*Prijedlog Rješenja o imenovanju Stjepana Zelića za predsjednika Odbora za društvene aktivnosti i ekologiju, Jure Brkana, Jakše Jurasovića i Petra Kelvišera za članove Odbora za društvene aktivnosti i ekologiju i Ivane Tadić za članicu Odbora za društvene aktivnosti i ekologiju je usvojen jednoglasno sa 13 (trinaest) glasova ZA.*

1. **Prijedlog Rješenja o imenovanju članova Odbora za javni red i mir i prigovore i pritužbe građana**

S obzirom da je već pod točkom 16. dnevnog reda održana objedinjena rasprava i o ovoj točki dnevnog reda predsjednica Gradskog vijeća Grada Makarske je prijedlog da se Jurica Klarić izabere za predsjednika Odbora za javni red i mir i prigovore i pritužbe građana, Marko Raos za člana Odbora za javni red i mir i prigovore i pritužbe građana i Tina Međurečan, Leona Lendić Kovačević i Manuela Barbara Puharić za članice Odbora za javni red i mir i prigovore i pritužbe građana stavila na glasovanje.

*Prijedlog Rješenja o imenovanju**Jurice Klarića za predsjednika Odbora za javni red i mir i prigovore i pritužbe građana, Marka Raosa za člana Odbora za javni red i mir i prigovore i pritužbe građana i Tine Međurečan, Leone Lendić Kovačević i Manuele Barbare Puharić za članice Odbora za javni red i mir i prigovore i pritužbe građana je usvojen jednoglasno sa 13 (trinaest) glasova ZA.*

1. **Prijedlog za imenovanje člana Mandatnog Povjerenstva**

S obzirom da je već pod točkom 16. dnevnog reda održana objedinjena rasprava i o ovoj točki dnevnog reda predsjednica Gradskog vijeća Grada Makarske je prijedlog da se Marko Ožić-Bebek izabere za člana Mandatnog povjerenstva stavila na glasovanje.

*Prijedlog za imenovanje Marka Ožića-Bebeka za člana Mandatnog povjerenstva je usvojen jednoglasno sa 13 (trinaest) glasova ZA.*

1. **Prijedlog za imenovanje članova Odbora za međugradsku suradnju**

S obzirom da je već pod točkom 16. dnevnog reda održana objedinjena rasprava i o ovoj točki dnevnog reda predsjednica Gradskog vijeća Grada Makarske je prijedlog da se Žarko Klapirić i Miro Mucić izaberu za članove Odbora za međugradsku suradnju stavila na glasovanje.

*Prijedlog za imenovanje Žarka Klapirića i Mira Mucića za članove Odbora za međugradsku suradnju je usvojen jednoglasno sa 13 (trinaest) glasova ZA.*

1. **Prijedlog za imenovanje članova Odbora za dodjelu priznanja i nazive ulica i trgova**

S obzirom da je već pod točkom 16. dnevnog reda održana objedinjena rasprava i o ovoj točki dnevnog reda predsjednica Gradskog vijeća Grada Makarske je prijedlog da se Nada Dropuljić i Neven Vranješ izaberu za članove Odbora za dodjelu priznanja i nazive ulica i trgova stavila na glasovanje.

*Prijedlog za imenovanje Nade Dropuljić i Nevena Vranješa za članove Odbora za dodjelu priznanja i nazive ulica i trgova je usvojen jednoglasno sa 13 (trinaest) glasova ZA.*

1. **Prijedlog za imenovanje člana Odbora za financije i proračun**

S obzirom da je već pod točkom 16. dnevnog reda održana objedinjena rasprava i o ovoj točki dnevnog reda predsjednica Gradskog vijeća Grada Makarske je prijedlog da se Nikolina Radalj izabere za članicu Odbora za financije i proračun stavila na glasovanje.

*Prijedlog za imenovanje Nikoline Radalj za članicu Odbora za financije i proračun je usvojen jednoglasno sa 13 (trinaest) glasova ZA.*

1. **Prijedlog za imenovanje člana Odbora za statutarno-pravna pitanja**

S obzirom da je već pod točkom 16. dnevnog reda održana objedinjena rasprava i o ovoj točki dnevnog reda predsjednica Gradskog vijeća Grada Makarske je prijedlog da se Marko Ožić-Bebek izabere za člana Odbora za statutarno-pravna pitanja stavila na glasovanje.

*Prijedlog za imenovanje Marka Ožića-Bebeka za člana Odbora za statutarno-pravna pitanja je usvojen jednoglasno sa 13 (trinaest) glasova ZA.*

Sjednica je završila u 19.30 sati.

Zapisnik vodio:

Tonći Batinić, dipl. iur.

 **Tajnica**              **Predsjednica**

 **Gradskog vijeća**               **Gradskog vijeća**

Lara Rakušić Ivanković, dipl. iur.                                 Gordana Muhtić, dipl.iur.